N á v r h

Zákon
z.........2003,
ktorým sa mení a dopĺňa zákon č. 366/1999 Z. z. o daniach z príjmov v znení neskorších predpisov a ktorým sa dopĺňa zákon č. 303/1995 Z. z. o rozpočtových pravidlách v znení neskorších predpisov

Národná rada Slovenskej republiky sa uzniesla na tomto zákone:

Čl. I
                                                     
Zákon č. 366/1999 Z. z. o daniach z príjmov v znení zákona č. 358/2000 Z. z., zákona č. 385/2000 Z. z., zákona č. 466/2000 Z. z., zákona č. 154/2001 Z. z., zákona č. 381/2001 Z.z., zákona č. 561/2001 Z. z., zákona č. 565/2001 Z. z., zákona č. 247/2002 Z. z., zákona č. 437/2002 Z. z., zákona č. 472/2002 Z. z. a zákona č. 473/2002 Z. z. sa mení a dopĺňa takto:

   1. V § 4 ods. 1 písm. i) sa slová „vyrovnaní vykonanom“ nahrádzajú slovami „konkurze a vyrovnaní vykonaných“.

   2. V § 19 ods. 1 písm. f) sa  slová „vyrovnaní vykonanom“ nahrádzajú slovami  „konkurze a vyrovnaní vykonaných“. 

   3. § 23 sa dopĺňa odsekmi 27 a 28, ktoré znejú: 
„ (27) Pri trvalom upustení od vymáhania nepremlčanej pohľadávky alebo jej časti na základe písomnej dohody veriteľa a dlžníka, alebo na základe písomného oznámenia veriteľa o trvalom upustení od vymáhania takejto pohľadávky alebo jej časti, pri uplatnení odpisu takejto pohľadávky veriteľom do daňových výdavkov podľa § 24 ods. 2 písm. s) siedmeho bodu,  zahrnie dlžník  odpustenú sumu záväzku  do základu  dane v tom zdaňovacom období, v ktorom má veriteľ podľa písomnej dohody zahrnúť odpis takejto pohľadávky do daňových výdavkov, alebo v ktorom mu bolo doručené oznámenie o trvalom upustení od vymáhania pohľadávky.   
    
     (28) Základ dane sa pri rozpustení opravných položiek, rozpustení rezerv a účtovaní zostatkov ostatných účtov nákladov na účet nerozdeleného hospodárskeho výsledku,^68a) zvyšuje o zaúčtovanú výšku zostatkov týchto účtov, ak ich tvorba je považovaná za daňový výdavok podľa tohto zákona.“.

Poznámka pod čiarou k odkazu 68a znie:
„68a) Zákon č. 431/2002 Z. z. o účtovníctve. 
         Opatrenie Ministerstva financií Slovenskej republiky č. 23054/2002, ktorým sa ustanovujú podrobnosti o postupoch účtovania a rámcovej účtovnej osnove pre podnikateľov účtujúcich v sústave podvojného účtovníctva (oznámenie č. 740/2002 Z. z.).“.

4. V § 24 ods. 2 písm. r) sa na konci pripájajú tieto slová: „s  výnimkou  menovitej hodnoty  postúpenej pohľadávky, ktorá spĺňa podmienky 

1.	na tvorbu opravnej položky k pohľadávkam voči dlžníkom v konkurznom konaní alebo vyrovnacom konaní,

2.	na tvorbu opravnej položky podľa § 25 ods. 1 písm. v) bod 3, 

3.	na tvorbu opravnej položky k  pochybným a stratovým  pohľadávkam v bankovníctve  podľa osobitného predpisu,^90) 

4.	na  odpis menovitej  hodnoty pohľadávky podľa § 24 ods. 2  písm. s) siedmeho bodu,

  ktoré sa zahŕňajú do výdavkov (nákladov)  do výšky účtovanej^68a)   v nákladoch;“.

5. V § 24 ods. 2 písm. s) sa slová pred prvým bodom nahrádzajú slovami: „výdavok vo výške obstarávacej ceny pohľadávky nadobudnutej postúpením alebo výdavok vo výške odpisu menovitej hodnoty pohľadávky^68a)  bez jej príslušenstva alebo hodnoty pohľadávky, ak ide o pohľadávku podľa štvrtého bodu, alebo neuhradenej časti týchto pohľadávok, u daňovníka účtujúceho v sústave podvojného účtovníctva alebo daňovníka, ktorý účtoval v sústave podvojného účtovníctva a zmenil spôsob účtovania na účtovanie v sústave jednoduchého účtovníctva pri pohľadávkach už zahrnutých do príjmov v predchádzajúcich zdaňovacích obdobiach, v ktorých účtoval v sústave podvojného účtovníctva“. 

6. V § 24 ods. 2 sa písmeno s) dopĺňa bodom  7, ktorý znie:

 „7.  pri trvalom upustení od vymáhania nepremlčanej pohľadávky alebo jej časti,  pri ktorej je zo všetkých okolností zrejmé, že nebude zaplatená alebo nebude zaplatená väčšia časť jej menovitej hodnoty, ak sú súčasne splnené tieto podmienky:
	
 	7a. veriteľ a dlžník sú daňovníci so sídlom alebo s bydliskom na území Slovenskej republiky a majú uzatvorenú písomnú dohodu o trvalom upustení od vymáhania pohľadávky, alebo dlžníkovi bolo doručené oznámenie o trvalom upustení od vymáhania takejto pohľadávky alebo jej časti, 
	
	7b. od splatnosti pohľadávky uplynulo najmenej 24 mesiacov; ak ide o pohľadávky,                                                                                                                                                 splatnosť ktorých  nastala do 31. decembra 2002, odpis takejto pohľadávky sa zahrnie do výdavkov (nákladov)  postupne počas štyroch bezprostredne po sebe  nasledujúcich zdaňovacích období, počnúc zdaňovacím obdobím, v ktorom od splatnosti pohľadávky uplynulo najmenej 24 mesiacov, a to vo výške 25 % menovitej hodnoty  pohľadávky bez jej príslušenstva  za zdaňovacie obdobie, počnúc zdaňovacím obdobím, kedy bolo o trvalom upustení účtované^68a)  v nákladoch; ak je zdaňovacie obdobie kratšie ako kalendárny rok, zahrnie sa tento odpis v pomernej výške. Ak je zdaňovacie obdobie dlhšie ako kalendárny rok, zahrnie sa tento odpis vo výške pripadajúcej na zdaňovacie obdobie, ktorým je kalendárny rok,

7c. o trvalom upustení od vymáhania nepremlčanej pohľadávky bolo účtované^68a) v nákladoch počnúc 1. januárom 2003.“.

7. V § 25 ods.1 písm. v) sa vypúšťa bod 4.
                                         
8. Za § 58e sa vkladá § 58f, ktorý znie:

„ § 58f

Prechodné  ustanovenie

Ustanovenia tohto zákona sa použijú po prvýkrát v zdaňovacom období, ktoré končí po   1. máji 2003.“.

Čl. II

Zákon Národnej rady Slovenskej republiky č. 303/1995 Z. z. o rozpočtových pravidlách v znení zákona Národnej rady Slovenskej republiky č. 386/1996 Z. z., zákona č. 358/1997 Z. z., zákona č. 377/1998 Z. z., zákona č. 348/1999 Z. z., zákona č. 441/2000 Z. z.,  zákona č. 445/2001 Z. z., zákona č. 502/2001 Z. z., zákona č. 506/2001 Z. z., zákona č. 553/2001 Z. z., zákona č. 559/2001 Z. z., zákona č. 291/2002 Z. z., zákona č. 427/2002 Z. z. sa dopĺňa takto:

 § 55 sa dopĺňa odsekom 8, ktorý znie:

„(8) Pohľadávky z návratných finančných výpomocí, ktoré boli poskytnuté právnickým osobám, alebo prevzaté právnickými osobami v rámci vládou schváleného projektu reštrukturalizácie bánk, môže ministerstvo vložiť ako nepeňažný vklad do základného imania týchto právnických osôb, pričom § 6 ods. 6 sa nepoužije.".

Čl. III

Tento zákon nadobúda účinnosť 1. mája 2003.